Septuaginta Apostoli
Septuaginta vel septuaginta duo apostoli fuerunt discipuli Iesu. Tantum in Evangelio secundum Lucam (Lc 10,1-24) memoratur Iesum septuaginta (sive septuaginta duos) elegisse et binos emisisse, ut bonum nuntium ("evangelium") promulgarent. In ecclesia occidentali discipuli appellari solent, cum in Ecclesiis Orthodoxis apostoli vocantur. Eventus in Ecclesiis Orthodoxis Synaxis septuaginta apostolorum appellatur, die 4 Ianuarii celebratur. Dies festivi singulorum discipulorum sive apostolorum per totum annum distributi sunt.